A 2. világháború közti magyar társadalom
A magyar társadalom modernizációja felgyorsult a dualizmus idején. Az ipari fejődéssel párhuzamosan megjelentek, majd megerősödtek a modern társadalmakra jellemző rétegek: a polgárság, az értelmiség, az alkalmazottak, valamint a munkásság. Ugyanakkor a torlódott társadalmakra jellemzően még a korszak végén is az agrárgazdasághoz kötődő földbirtokos és paraszti rétegek voltak a meghatározóak. A két világháború között folytatódott a modernizáció, lassan csökkent a mezőgazdasági népesség, s nőtt a munkásság, az értelmiség és a szolgáltatásokban dolgozók aránya. Hazánk a társadalmi átalakulás azon szakaszában járt, mikor még a munkásság (s nem a harmadik szektorban foglalkoztatottak) száma nőtt gyorsabban, a mezőgazdasági népesség rovására. 
A társadalom rétegződött. A társadalmi hierarchia sem változott alapvetően a korszakban. Mivel a nagybirtokrendszert lényegében érintetlenül hagyták, a nagybirtokosak politikai és mintaképző szerepe (mentalitás, viselkedés) is változatlan maradt. Továbbra is hatalmas tömeget képviselt az agrárproletariátus, bár megerősödött a módosabb parasztság. A magyar társadalom legégetőbb problémáját változatlanul a szegényparasztság helyzete jelentette.
A magyar polgárság létszáma növekedett: alacsony volt a középpolgárság s magas a kispolgárság aránya. A munkásság létszáma is nőtt, és a gazdasági szerkezetváltás következtében összetétele is megváltozott. Csökkent a szakmunkások és nőtt a betanított munkások, valamint a segédmunkások aránya, ami együtt járt a női munkaerő arányának növekedésével. A változás nyomán az alacsonyabb bérezésűek arányának emelkedése miatt átlagosan romlottak a munkások életkörülményei.

Az erősödő középrétegek gerincét továbbra is az „úri középosztály” adta, vagyis a középrétegek zöme szellemében és életmódjában követni szerette volna a dzsentri életeszményt. A nemesi származás azonban már régen nem volt az „úri középosztályhoz” tartozás feltétele. Természetesen ez a csoport is rendkívül tagolt volt, hiszen idetartozott az önálló háztartást fenntartó, cselédet is alkalmazó értelmiségitől a középbirtokosig (pl. Horthy) bezárólag mindenki az „úriemberek” világából. Az államhatalom fokozott mértékben kívánt e társadalmi csoportra támaszkodni, azonban a dualizmus korához képest helyzete bizonytalanabbá vált. Ennek ellenére a magyar társadalom jelentős rétegei szerettek volna az „úri középosztályhoz” tartozni. 
Magyarországon továbbra is megmaradt az úri és a paraszti világ közötti hierarchikus különbség. Egy magas jövedelmű gazdagparaszt a kor szemlélete szerint alacsonyabb szinten állt, mint egy szerényebb jövedelmű középosztálybeli. 

Magyarországon is átalakulóban volt a nők helyzete. A korszak második felében fokozatosan kiterjesztették a nőkre is a választójogot. A női szerep megváltozása, a munkába állás, az önálló egzisztencia megteremtésének a lehetősége elsősorban a felső rétegeket, valamint az alkalmazotti és a munkásrétegeket jellemezte. A női munkaerő az adminisztrációs munkakörökben és a könnyűiparban vált tömegessé, de jelentős szerepet töltött be az oktatásban, s megjelent a többi értelmiségi pályán is. 
A női szerep átalakulását segítette elő, illetve részben annak következménye volt a népesedési folyamatok megváltozása. Az ország a demográfiai fejlődés újabb szakaszába lépett: a halálozásoknál gyorsabban csökkent a születések száma, így lassult a népességnövekedés üteme. 

Magyarországon is egyre szélesebb körben terjedtek el a technikai fejlődés civilizációs vívmányai, az autótól a rádión és a mozin át az angolvécéig. Divattá vált a nyaralás, a sport. Sok tényezőtől függött, hogy ki milyen mértékben részesülhet a modernizáció áldásaiból. A legalapvetőbb a jövedelem volt, hiszen az arisztokraták és nagytőkések már a háború előtt is bejárták a világot és használták az autót (pl. Károlyi Mihály több autóbalesetet szenvedett.) A korszakban a középrétegek, a kispolgárság és a szakmunkások számára nyílt meg egyre több lehetőség. Közülük a mozi, az újságolvasás általánossá vált, de a telefon vagy a balatoni nyaralás még elérhetetlen volt.

Az agrárvilágot kevésbé érintették a változások. A falu és a város, különösen a falu és a világvárosi életkörülményeket biztosító Budapest között a távolság alig csökkent, sőt egyes térségek lemaradása növekedett. Érzékelhető volt a különbség a fejlettebb Nyugat-Magyarország és az elmaradottabb keleti területek között. 

Az oktatás területén fontos tudni, hogy a társadalmi felemelkedés lehetőségét az oktatás biztosította. Az érettségi megszerzése az alkalmazotti állások betöltését, a diploma már a középrétegekhez tartozást biztosította, származástól függetlenül. A korszakban nőtt a magasabb iskolai végzettségűek száma. 
Elemi iskolákat építettek, bevezették a kötelező nyolcosztályos általános iskolát. Oktatási infrastruktúra kiépítését folytatták (Klebelsberg Kunó). 

A középfokú oktatásban korszerűsítették a tananyagot. Új egyetemi városok jöttek létre. Külföldön intézeteket hoztak létre. Ahová a kutatók állami ösztöndíjak révén juthattak ki. 

Az iskolarendszer biztosította a továbbtanulás lehetőségét. Sokan kerültek a világ műszaki és tudományos életének élvonalába, s később többen részesültek Nobel-díjban. 

